Weskus Grotjie | LekkeSlaap
Weskus Grotjie skuil in 'n rotsblok op die plaas Steenbokfontein net 8 km buite die rustige dorpie Lambertsbaai. Dit is ideaal vir 'n paartjie wat smag na 'n stil, salige wegbreek.
Die oopplan-eenheid het 'n slaaparea, kombuisie, etenstafeltjie en 'n en suite-badkamer. Die slaaparea het 'n unieke koningingrootte-bed wat aan mekaar geslaan is uit die hout van die Sybille, 'n kanonneerboot wat in 1901 op die kus uitgespoel het. Die badkamer het lieflike uitsigte oor die plaas en die oseaan in die verte. Die badkamer het 'n groot bad en 'n stort wat uit die rots gesny is. Al die nodige linne, badhanddoeke en Rooibos-seep word voorsien.
Die kombuisie is toegerus met 'n tweeplaatstofie, oondjie, yskas, ketel, breekware en eetgerei. En die veranda het 'n buitetafel met bankies en 'n braaidrom op wiele, asook 'n uitsig oor die plaas en die see in die verte. Onthou asb. om genoeg hout en kruideniersware saam te bring, die naaste dorp is 8 km van hier af.
Let asb. daarop dat dit 'n wegbreek is van die stadsgejaag met 'n unieke uitsig oor die see. Die gedruis van die branders, voëls, mak skape en vars lug omring jou. Ons het nie 'n TV in dié eenheid nie en is dus ideaal vir ontspan en om tyd saam met jou geliefde te spandeer.
Die plaas het unieke geskiedkundige grotte. Stap gerus op die plaas en ontdek die pragtige plante en diere.
Ons vra gaste om asb. water en elektrisiteit spaarsaam te gebruik aangesien ons die plaas omgewingsvriendelik wil hou. Ons vra ook dat gaste nie rommel sal strooi op die plaas of in die natuur nie. Hanteer asb. die meubels en beddegoed met respek. Moet asb. nie die kerse op die rotse plaas nie, maar plaas dit in die lanterns.
Weskus Grotjie streef om die natuurskoon, sterre en plaaslewe te handhaaf en gaste word aangemoedig om die natuur en plaaslewe se ongereptheid te bewaar.
'n Bespreking by Weskus Grotjie sluit in:
4.8 uit 5van 97 resensies vir Weskus Grotjie
Gaste dink Weskus Grotjie het 'n uitstekende ligging
https://travelground.imgix.net/AAEAAQAAAAAAAAAAAAAAJDA5MWJhZjVhLTI4NWUtNDk3Ni05YmM5LTQ4NzE5NTU5YmIzMg?w=1440&h=960&fit=crop&auto=enhance,format,compress&q=80 Vanaf R1 050 per nag (plek vir 2) 97 5 1 5 Steenbokfontein Farm Lamberts Bay 8130 Wes-Kaap 086 999 0018 14:00-19:00 10:00 -32.166640162144 18.331601618774